Ruusulle (Avellan)
Uinailia verhon suojuksessa,
 Herää seutujas jo riemuittaan,
 Perhokaisen suuta suikkaessa,
 Taivon itkiessä kastettaan.

 Joudu, joudu; hetken lahjoittelo
 Hetken vallitessa kestää vaan:
 Joudu; riemu karkaa niinkuin elo,
 Elo niinkuin kevät solkenaan.

 Lemmi, nauti, kukka kaunohinen,
 Karttutellen hempeyttäsi;
 Ennen syksyä jo enkelinen
 Korjatkoon sun taivon ruusuksi.